ખેડૂત વિરોધી સરકારને કેમ ખબર નથી પડતી કે ખેડૂતો આર્થિક રીતે એટલા સક્ષમ નથી કે લાભપાંચમ સુધી મગફળીને સાચવી શકે. ખેડૂતો ખેતરના ખળામાંથી મગફળીને સીધી માર્કેટમાં મોકલે છે. દેવાદાર ખેડૂતો પાસે કેપેસીટી ન હોવાથી ઓછા ભાવે પણ વેચાણ કરવા મજબૂર બન્યા છે. જેનો લાભ વેપારીઓ મળી રહ્યો છે. વેપારીઓ નાના ખેડૂતો પાસેથી સસ્તામાં મગફળીની ખરીદી કરી બાદમાં એજ મગફળીનું ટેકાના ભાવે વેચાણ કરશે. દિવાળીના તહેવાર પર ખેડૂતો પોતાના નાના ભુલકાને મિઠાઈ ન આપે તો ચાલશે, પણ પહેરવા માટે એક જોડી કપડા લઈ શકે તેવી પણ સ્થિતી નથી. ટેકાના ભાવે અત્યારથી જ ખરીદી શરૂ કરવામાં આવે તો જગતના તાતને લાભ મળે તેમ છે.